《复用前韵答何子完孝子》
明代·王缜

天道本无言，至人真如哑。后世事文词，荑稗杂禾把。

有酒不停醉，有墨不停洒。醉也亦狂夫，独爱君无写。

爱君未敢言，且坐茅蓬下。人生如寄耳，劳劳何为者。

南北路多岐，此会乃天假。衣钵久无传，箕裘见良冶。

安得旧盟人，江门结鸥社。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。